IV. CANCELARIA PREFECTULUI: REALIZĂRI ÎN DOMENIUL PROPRIU DE COMPETENŢĂ

A. Cancelaria Prefectului. În baza atribuţiilor stabilite prin OUG 57/2019 privind Codul administrativ, Cancelaria Instituţiei Prefectului – judeţul Covasna în cursul anului 2022 a desfășurat următoarele activități:

**- Mass-media:** Cancelaria Prefectului a efectuat monitorizarea presei în ceea ce priveşte promovarea şi reflectarea imaginii şi a activităţilor Instituţiei Prefectului şi a persoanei prefectului în ziarele locale şi centrale. Astfel, au apărut peste 1000 de articole în presa scrisă şi electronică, locală şi centrală: Observatorul de Covasna, Covasnamedia.ro, Mesagerul de Covasna, DC News, Radio România Târgu Mureș, WeRadio, Agerpres, Știripesurse.ro, Antena 3,  Realitatea TV, Digi 24, Radio România Actualități, Háromszék, Székely Hírmondó, Krónika, Székelyhon.ro, Sepsi Rádió, Sláger Rádió, Friss FM, Profi Rádió, Marosvásárhelyi Rádió, Maszol.ro, Transindex.ro, Kossuth Rádió, Erdélyi Magyar Televízió, M1 TV.

De asemenea, în această perioadă, s-au organizat un număr de 12 conferinţe de presă și au fost elaborate şi publicate aproximativ 100 de comunicate, informări de presă și mesaje.

Prefectul județului Covasna, dr. RÁDULY István a participat la 6 emisiuni în direct la Sepsi Rádió. De asemenea a avut 7 intervenții în emisiunile de actualitate la Marosvásárhelyi Rádió, Radio Târgu Mureș, și a acordat la Erdélyi Magyar Televízió.

Purtătorul de cuvânt al prefecturii (consilier în cadrul Cancelariei Prefectului) a avut peste 20 de intervenții în emisiunile de știri ale mass-mediei locale și naționale. De asemenea a participat, împreună cu purtătorii de cuvânt al celorlalte structuri MAI (Inspectoratul de Poliție Județean Covasna, Centrului de Prevenire, Evaluare si Consiliere Antidrog Covasna și Inspectoratului de Jandarmi Judeţean Covasna, Inspectoratul pentru Situații de Urgență Covasna) la conferințele de presă comune de dinaintea și de după principalele zile de sărbătoare naționale și religioase și minivacanțe din timpul anului.

Cancelaria Prefectului a postat săptămânal anunțuri, avertizări dacă era cazul, în grupul WhatsApp (PRESASFANTU RO/PRESS SEPSI HU) al presei locale. Tot aici au fost retransmise toate mesajele și informațiile de interes primite în grupul WhatsApp Prefecți și Purtători de Cuvânt, dar și anunțurile privind audiențele organizate la sediul Instituției Prefectului – Județul Covasna al Avocatului Poporului – Biroul Teritorial Brașov.

**- Site-ul Instituţiei Prefectului – judeţul Covasna**: asigurarea actualizării şi întreţinerii site-ului oficial al Instituţiei Prefectului– Judeţul Covasna, <http://cv.prefectura.mai.gov.ro>,  a fost o altă atribuţie a personalului Cancelariei Prefectului. În a cest context s-a reușit trecerea în termen la noua formă și structură a site-ului. În cadrul site-ului se regăsesc informaţii privind agenda publică a prefectului, și a celor doi subprefecți, informaţii de actualitate de interes general, informații de interes pubic, informații de transparență și cele de integritate, date privind Serviciului Public Comunitar de Pașapoarte și Serviciului Public Comunitar Regim Permise de Conducere și Înmatriculare a Vehiculelor, comunicate de presă ale Instituţiei Prefectului - Judeţul Covasna, materialele şedinţelor comisiilor aflate în coordonarea prefectului, datele de contact ale Instituţiei Prefectului– Judeţul Covasna, precum şi alte date cu caracter public prevăzute prin lege.

* **Social media**: Pagina de Facebook a Instituției Prefectului - Județul Covasna, cu un număr total de 78 postări proprii, care privesc activitatea prefectului dr. RÁDULY István, precum și a subprefecților Cosmin BORICEAN și Sebastian CUCU, și 11 share-uri ale unor activități ale structurilor centrale (cele mai multe ale Ministerului Afacerilor Interne și Departamentului pentru Situații de Urgență), au fost 225 de postări (cu 39,8% mai mult, decît în 2021), are 1001 followers (93,3% din România, dar și din Germania, Regatul Unit, Italia, precum și alte tări, creștere de 37,5% față de 2021, 56% femei, 44% bărbați, majoritatea, 31,5% având între 25 și 34 ani), postările au ajuns la 97.237 de persoane (- 8,6%).
* Pe Instagram, în aceeași perioada s-a atins 176 de followers, un reach de 89 și 393 accesări.
* Pe pagina de Facebook al prefectului dr. RÁDULY István, de asemenea gestionată de Cancelaria Prefectului, au fost 85 de postări (creștere de 26,9% față de 2021), are 767 followers (creștere de 67,4% față de 2021, 60% femei, 40% bărbați, majoritatea, 25,1% având între 35 și 44 ani), postările au ajuns la 50.021 de persoane (+58%) și a avut 11.330 de accesări directe (+146,8%), a generat 4.505 de activități (reacții, comentarii și share-uri), valoarea mediană fiind de 53/postare (+341,7%).

**- Şedinţe operative:** asigurarea cadrului necesar efectuări ședințelor operative săptămânale în funcție de problematica existentă

**- Activităţi curente:** Cancelaria prefectului a asigurat condiţiile necesare desfăşurării activităţii prefectului (tehnoredactarea materialelor, organizarea agendei de lucru şi a întâlnirilor prefectului, a conferinţelor de presă, organizarea împreună cu alte compartimente din cadrul Instituţiei Prefectului - judeţul Covasna a evenimentelor publice, participarea reprezentanţilor instituţiei la diverse manifestări, conferinţe, simpozioane, sărbători oficiale), elaborarea de sinteze sub forma comunicatelor de presă în vederea informării cetăţenilor cu privire la evenimente de interes public în diferite domenii.

Angajații Cancelariei au fost prezenți, ori de câte ori era nevoie, la deplasările prefectului la inundații și alte situații de urgență.

De asemenea Cancelaria Prefectului a perfectat câte o audiență în fiecare lună în cele patru orașe ale județului, pentru a facilita accesul cetățenilor să intre în contact cu reprezentantul în teritoriu al Guvernului.